Suabia

Iste articlo tracta sobre a rechión historica de Suabia. Ta l'actual rechión administrativa se veiga Suabia (Bavera). 

Suabia (Schwaben u Schwabenland en alemán, Schwobeland en suabio) ye una rechión historica, cultural y lingüistica d'Alemanya.

O suyo nombre deriva d'o medieval ducau de Suabia, un d'os ducaus chermanicos que formaban o territorio d'Alamania. Os habitants d'iste ducau se deciban alemanni u suebi. En primeras iste territorio incluyiba toda l'aria d'o dominio lingüistico de l'idioma alamanico, encara que o concepto moderno de Suabia ye muito mas restrinchiu, ya que o ducau de Suabia desaparixió en o sieglo XIII. Suabia tal y como s'entiende en a etnografía moderna coincide con a circuscripción de Suabia d'o Sacro Imperio Romano Chermanico existent en a Edat Moderna, actualment dividida entre os estaus federaus de Bavera y Baden-Württemberg.

Os suabios  (Schwaben, en singular Schwabe) son os nativos de Suabia y parlants d'o dialecto suabio. Seguntes estimacions de SIL Ethnologue en 2006 yeran alto u baixo 800.000, contimparaus con os 7,5 millons d'habitadors d'as rechions de Tübingen, Stuttgart y a Suabia bavara.

 Cheografía 

A l'igual que esdevién en muitas rechions culturals d'Europa as suyas mugas no son definitas clarament. Manimenos por un regular se considera que Suabia ye formata por Württemberg (incluindo Hohenzollerische Lande), y a rechión administrativa dita Suabia dentro de l'actual Bavera.

En a Edat Meya o termin Suabia indicaba un aria mes gran, cubrindo totas as tierras asociatas a los alamans u que constituyoron o Ducau de Suabia: incluiba Baden, Vorarlberg, l'actual prencipau de Liechtenstein, a mes gran part d'a Suiza alemana y Alsacia.

 Toponimia 
Suabia prene nombre d'os sueus, un d'os principals pueblos chermanicos d'a confederación d'os alamans, que ocuporon Agri Decumates y dimpués as marguins d'os ríos Danubio y Rin de l'Imperio Romano d'Occident a cantos d'Agri Decumates.

A forma Suabia se troba en a traducción aragonesa de "Breviarium ab Urbe condita", que incluye a "Historia Romana" y "Historia Gentis Langobardorum" de Pavlo Diacono.

Referencias

 Se veiga tamién 
 Suabia (Bavera)
 Suabios
 Suabios d'o Danubio
 Idioma suabio

Categoría:Rechions historicas d'Alemanya